open-index/open-wikipedia-markdown huggingface dataset:
Sorrento

**Sorrento** on kaupunki Napolinlahden rannalla Sorrenton niemimaalla Campaniassa Italiassa. Siellä on vajaat 16&nbsp;000 asukasta.

Kaupunki on suosittu matkailukohde, ja sieltä on lyhyt matka muun muassa Vesuviuksen tulivuorelle, Napoliin, Amalfin rannikolle ja Caprin saarelle.

Populaarikulttuurissa kaupunki on tunnettu laulusta *Torna a Surriento*, joka on suomeksi levytetty ainakin nimillä ”Palaja Sorrentoon”,  ”Sydämeni jäi Sorrentoon” ja ”Antaudu rakkain”.

## Historia
Paikalla oli ollut etruskien asutusta, mutta vasta kreikkalaiset perustivat kaupungin. Roomalaisten aikaan kaupungin nimi oli *Surrentum*. Roomalaisten jälkeen kaupunki kuului ensin bysanttilaisille sitten langobardeille ja normanneille kunnes Sorrento itsenäistyi omaksi herttuakunnakseen. Vuonna 1558 Ottomaanien joukot ryöstivät kaupungin.

## Lähteet

## Aiheesta muualla

*Sorrento Tourist Office
Ahmed Adnan Saygun

**Ahmed Adnan Saygun** (7. syyskuuta 1907 İzmir – 6. tammikuuta 1991 Istanbul) oli turkkilainen säveltäjä, musiikintutkija ja musiikkikirjailija. Hän aloitti musiikinopintonsa 13-vuotiaana. Vuonna 1928 hän lähti Pariisiin opiskelemaan. Hän palasi Turkkiin vuonna 1931. Vuonna 1936 Saygun alkoi opettaa musiikkia konservatoriossa Istanbulissa. Vuosina 1964–1972 hän opetti musiikkia Ankarassa. Hän kuoli Istanbulissa vuonna 1991.

Saygunin tuotantoon kuuluu muun muassa oopperat *Özsoy* (1934), *Taşbebek* (1934), *Kerem* (1947–1952), *Köroğlu* (1973) ja *Gılgamış* (1983) sekä viisi sinfoniaa.

Yhdessä Necil Kazım Aksesin, Hasan Ferit Alnarin, Ulvi Cemal Erkinin ja Cemal Reşit Reyn kanssa Saygun muodosti Turkin viisikoksi kutsutun säveltäjäryhmän.

## Lähteet

## Aiheesta muualla
*Adnan Saygun
Daimio

**Daimio** () oli japanilaisen lääninherran arvonimi 1100-luvulta 1800-luvulle. Sananmukaisesti se tarkoittaa ’suurta nimeä’. Nimitystä käytetään joskus myös mahtisukujen päämiehistä. Shōgun valittiin tyypillisesti daimioiden joukosta. Daimioiden määrä vaihteli, mutta keskimäärin heitä oli yhtäaikaisesti noin 250 ympäri Japania.

## Daimiot Edo-kaudella
Ennen Edo-kautta termillä ”daimio” ei ollut vakiintunutta merkitystä. Se kuitenkin muodostui tarkoittamaan sotureita tai heidän jälkeläisiään, joiden läänit tuottivat arviolta 10&nbsp;000 *[[koku]]a* riisiä tai sitä vastaavan määrän muita tuotteita. Termin käytössä esiintyi kuitenkin poikkeuksia myös Edo-kaudella.

Daimiot käyttivät vaatetuksessaan yleensä violettia väritystä. Vaalea ja tumma purppura vaihtuivat tummaan tai vaaleaan vihreään, punaiseen ja lopulta mustaan. Vaatetuksen väri määritti, kuinka korkeassa asemassa daimio oli. Kaikkein korkeimmissa arvoissa olevat daimiot luettiin jalosukuisiin. 

Vuoden 1600 Sekigaharan taistelu aloitti Edo-kauden. Shōgun Tokugawa Ieyasu järjesti vanhat klaanit ja provinssit (*kuni*) uuteen järjestykseen riisintuotannon mukaan. Daimiotkin jaettiin kolmeen ryhmään. Jakoperusteena oli daimion suhde johtavaan Tokugawan sukuun. *Shinpan*-ryhmään sijoitettiin sukulaiset, *fudai*-daimiot olivat olleet Tokugawan liittolaisia ja *tozama*-daimiot taasen suvun vihollisia. Vuoden 1800 aikoihin Japanissa oli 170 daimiota.

Shinpan-daimioille annettiin laajat daimiokunnat (*han*) johdettavikseen. Muutamalle fudai-daimiolle annettiin suurehkot alueet, mutta useimmat saivat pienen. Fudait aseteltiin strategisesti puolustamaan kauppateiden alueita ja muita tärkeitä kohteita. Monet fudai-daimiot saivat myös paikan Edon shōgunaatissa, ja jotkut jopa *[[rōjū]]n* arvonimen. Fudain ja tozaman erona olivat juuri nämä hallinnosta tarjotut virka-asemat: tozamat eivät niitä saaneet.

Eräät tozama-daimiot saivat itselleen laajoja läänityksiä, kun taas toiset heistä olivat vain kuuluisia kuten Mori no Nagato, Shimazu no Satsuma, Date no Sendai ja Uesugi no Yonezawa. Shōgun Tokugawa piti heitä uhkana ja pelkäsi heidän mahdollisesti kapinoivan, mutta silti shōgun-perheen ja tozamien kesken solmittiin onnistuneita avioliittoja.

*[[Sankin kōtai]]* -järjestelmän mukaan kaikki daimiot joutuivat viettämään joka toisen vuoden Edossa jättäen perheensä omiin daimiokuntiinsa. Tämä paransi daimioiden toiminnan kontrollia. Ajan myötä Tokugawat keksivät uusia järjestelmiä, joilla daimiot pidettiin valvovan silmän alla. Heidät määrättiin osittain rahoittamaan julkisten teiden rakennusta eivätkä he saaneet rakentaa laivoja tai linnoituksia. Muitakaan sotilaallisen voiman osoituksia kiellettiin esittämästä.

Valvontajärjestelmien ja ylenmääräisen rahanmenon vuoksi daimiot kääntyivät Tokugawan shogunaattia vastaan Meiji-restauraatiossa. Uudistuksen jälkeen vuonna 1869 daimiot ja *[[kuge]]t* muodostivat uuden aristokraattisen luokan nimeltään *kazoku*.

Vuonna 1871 daimiokunnat lakkautettiin ja Japaniin perustettiin prefektuurihallinto, ja daimioiden aikakausi oli virallisesti ohi.

## Lähteet

## Aiheesta muualla
Dravuni

**Dravuni** on atolli Fidžillä. Se kuuluu Kadavusaarten saariryhmään ja sen pinta-ala on 0,8 neliökilometriä. Saarella on yksi kylä, jossa sen kaikki noin 125 asukasta asuvat. 

## Tunnettuja asukkaita
*Kaliopate Tavola, Fidžin ulkoministeri

## Aiheesta muualla
*Dravuni Island
Vatulele

**Vatulele** on tuliperäinen saari Fidžillä. Se sijaitsee 30 kilometriä Viti Levusta etelään. Saaren pinta-ala on 31,6 neliökilometriä. Saari on asutettu ja siellä on neljä kylää, joista suurimmat ovat Taunovo ja Bouwaqa.

Vatulelelta on löydetty 3000 vuotta vanhoja kalliomaalauksia. Ne on maalattu hematiitista tehdyllä värillä, ja niiden aiheet esittävät ihmishahmoja, kilpikonnia ja abstrakteja symboleja.

## Lähteet
Alberto Moravia

**Alberto Moravia**, oikealta nimeltään **Alberto Pincherle**, (28. marraskuuta 1907 Rooma – 26. syyskuuta 1990 Rooma) oli italialainen romaanikirjailija, journalisti ja poliitikko. Teoksissaan hän tarkastelee nykyajan seksuaalisuutta ja vieraantumista sekä eksistentialismia.

Moravia sairasti nuorena tuberkuloosin ja oli sen vuoksi parantolassa, jossa kirjoitti ensimmäisen romaaninsa *Välinpitämättömät* (1929). Vuonna 1952 hänelle myönnettiin arvostettu italialainen Strega-palkinto teoksesta *I racconti* (1952).

Moravian romaanien pohjalta on tehty useita elokuvia, kuten Vittorio de Sican *[[Kaksi naista]]* (1960), Jean-Luc Godardin *[[Sen täytyi tapahtua|Keskipäivän aave]]* (1963) ja Bernardo Bertoluccin *[[Fasisti (elokuva)|Fasisti]]* (1970).

Moravia toimi kansainvälisen Pen-klubin puheenjohtajana. Hän oli myös Euroopan parlamentin jäsen vuodesta 1984 kuolemaansa asti. Moravia oli vuodesta 1945 naimisissa kirjailija Elsa Moranten kanssa. He erosivat 1963.

## Suomennetut teokset
* *Välinpitämättömät* (*Gli indifferenti*, 1929); suom. Tauno Nurmela, 1952
* *Agostino*  (*Agostino*, 1944); suom. Mirjam Polkunen, 1959
* *Roomatar* (*La romana*, 1947); suom. Tauno Nurmela, 1950
* *[[Keskipäivän aave]]* (*Il disprezzo*, 1954); suom. Tauno Nurmela, 1956
* *Kaksi naista* (*La ciociara*, 1957); suom. Tauno Nurmela, 1958
* *Tyhjä kangas* (*La noia*, 1960); suom. Kaarina Mieskivi, 1962
* *Automaatti* (*L’automa* 1962); suom. Liisa Ryömä, 1969
* *Valhe* (*L'attenzione*, 1965); suom. Jorma Kapari, 1966
* *Maon Kiina eli Kivinen kutsuvieras* (*La rivoluzione culturale in Cina*, 1968); suom. Liisa Ryömä, 1968
* *Minä ja hän* (*Io e lui*, 1971); suom. Jorma Kapari, 1972
* *Desideria* (*La vita interione*, 1978) suom. Jorma Kapari, 1979
* *Vuosi 1934* (*1934*, 1982); suom. Pirkko Peltonen, 1982
* *Eroottisia tarinoita* (*La cosa e altri racconti*, 1983); suom. Tuula Saarikoski ja Helena Saarikoski-Hyttinen (runo), 1987
* *Sivustakatsoja* (*L'uomo che guarda*, 1985); suom. Tuula Saarikoski 1988
* *Matka Roomaan* (*Il viaggio a Roma*, 1988); suom.  Tuula Saarikoski 1991
* *Perjantain huvila ja muita kertomuksia* (*La villa del venerdi e altri racconi*, 1990); suom. Liisa Ryömä, 1992
* *Moravian elämä* (*La vita di Moravia*, 1990); suom. Mirjam Polkunen, 1996. Elämäkerta Alain Elkmannin kanssa

## Lähteet

## Aiheesta muualla

*
SF

**SF** voi tarkoittaa ainakin seuraavia asioita:
* Voimaosakeyhtiö SF, ydinvoimayhtiö Fennovoiman omistajayhtiö
* Sinn Féin, irlantilainen puolue
* Sosialistinen kansanpuolue (Socialistisk Folkeparti), tanskalainen puolue
* Suomen maakoodi ajoneuvoissa ja kansainvälisessä postiliikenteessä vuoteen 1993 (suomen- ja ruotsinkielisistä sanoista Suomi–Finland)
* Tassili Airlines, algerialaisen lentoyhtiön IATA-koodi
* SF-Blues, bluesyhtye
* San Francisco, kaupunki.
* SF-Caravan ry, matkailuajoneuvon käyttäjien muodostamien yhdistysten valtakunnallinen keskusjärjestö
* Vaaleanvihreä SF, väriaineena käytettävä aromaattinen orgaaninen yhdiste

* Suomen Filmiteollisuus, suomalainen elokuvatuotantoyhtiö 1933–1965
** *[[SF-paraati]]*, suomalainen elokuva vuodelta 1940
* Suomen Filmiteollisuus (SF), suomalainen vuonna 2001 aloittanut elokuvatuotantoyhtiö
* SF Studios, ruotsalainen elokuvatuotantoyhtiö
* Schweizer Fernsehen, sveitsiläinen televisioyhtiö
* SF-studio, televisiovisailu

* *[[Star Fox]]*, Nintendon videopelisarja
* *[[Street Fighter (pelisarja)|Street Fighter]]*, Capcomin videopelisarja
* *[[Seafight]]* (SF), Bigpointin videopeli
Shirley Strickland

**Shirley Barbara Strickland de la Hunty** (omaa sukua Strickland, 18. heinäkuuta 1925 Norham – 11. helmikuuta 2004) oli australialainen yleisurheilija ja olympiavoittaja. Hän on juoksumatkojen kautta aikojen menestynein australialainen olympiaurheilija.

Strickland valmistui Western Australia Universitysta vuonna 1946 ja aloitti seuraavana vuonna urheilun harjoittelun vakavissaan. Vuonna 1948 Lontoon olympialaisissa hän voitti pronssia sekä 100 metrin juoksussa ajalla 12,2 että 80 metrin aidoissa ajalla 11,4. 4x100 metrin viestijoukkueen mukana hän oli hopealla.

Voitettuaan kolme kultaa ja kaksi hopeaa Kansainyhteisön kisoissa 1950, hänestä tuli olympiavoittaja Helsingin 1952 kisoissa, joissa hän voitti 80 metrin aitajuoksun tehden uuden matkan maailmanennätyksen 10,9. Vaihto-ongelmat estivät Australian voiton pikaviestissä, mutta 100 metrillä Strickland oli jälleen pronssilla.

Strickland juoksi Puolassa 1955 uudeksi 100 metrin maailmanennätykseksi 11,3. Vuoden 1956 olympialaisissa hän puolusti kultaansa 80 metrin aidoissa ja otti kultaa myös pikaviestissä.

Urheilu-urallaan Strickland rikkoi tai sivusi maailmanennätystä viisi kertaa (neljä kertaa aidoissa, kerran 100 metrillä) ja oli sen lisäksi viisi kertaa Australian viestijoukkueessa, joka rikkoi tai sivusi viestijuoksun maailmanennätystä. Strickland on ainoa naisten pika-aitojen kaksinkertainen olympiavoittaja.

Urheilu-uransa jälkeen hän toimi fysiikan ja matematiikan opettajana, mutta toimi myös valmentajana ja urheilun johtotehtävissä. Hän toimi aktiivisesti myös politiikassa. Strickland oli yksi olympiatulen kantajista Sydneyn olympialaisten 2000 avajaisissa.

## Lähteet

## Aiheesta muualla
*
Clã

**Clã** on portugalilainen poprock-yhtye. Se perustettiin marraskuussa 1992. Yhtye julkaisi ensimmäisen albuminsa vuonna 1996. 

## Jäsenet
*Manuela Azevedo - laulu
*Hélder Gonçalves - kitara
*Miguel Ferreira - koskettimet
*Pedro Biscaia - koskettimet
*Pedro Rito - basso
*Fernando Gonçalves - rummut

## Diskografia
* LusoQualquerCoisa (1996)
* Kazoo (1997)
* Lustro (2000)
* Afinidades (2001)
* Rosa Carne (2004)
* Vivo (2005)
* Cintura (2007)
* Disco Voador (2011)

## Aiheesta muualla
*Viralliset kotisivut , ,
Xutos & Pontapés

**Xutos & Pontapés** on portugalilainen rock-yhtye. Se perustettiin vuonna 1978. Vuonna 2003 yhtye sai valtion kunniamerkin 25-vuotisen uransa ansiosta.

## Jäsenet
*Tim - laulu, basso
*Zé Pedro - kitara
*João Cabeleira - kitara
*Gui - saksofoni
*Kalú - lyömäsoittimet

## Diskografia
**78/82* (1982)
**Cerco* (1985)
**Circo De Feras* (1987)
**88* (1988)
**Ao Vivo* (1988)
**Gritos Mudos* (1990)
**Dizer Não De Vez* (1992)
**Direito Ao Deserto* (1993)
**Ao Vivo Na Antena 3* (1995)
**Dados Viciados* (1997)
**Tentação (Movie Soundtrack)* (1998)
**Vida Malvada* (2000)
**1º De Agosto No Rock Rendez-Vous* (2000)
**XIII* (2001)
**Sei Onde Tu Estás - Ao Vivo 2001* (2002)
**Nesta Cidade* (2003)
**Mundo Ao Contrário* (2004)

## Aiheesta muualla
*Viralliset kotisivut
Ruben Studdard

**Christopher Ruben Studdard** (s. 12. syyskuuta 1978), tunnetaan paremmin nimellä **Ruben Studdard**, on yhdysvaltalainen R&B-laulaja, joka nousi kuuluisuuteen voitettuaan American Idolin toisen tuotantokauden, jossa hän voitti täpärästi Clay Aikenin.

Hän on julkaissut tähän mennessä neljä albumia, *Soulful* (2003), *I Need an Angel* (2004), *The Return* (2006) ja *Love Is* (2009), jotka ovat myyneet Yhdysvalloissa yhteensä yli 2,5 miljoonaa kappaletta. Vuoden 2004 Grammy-gaalassa Studdard oli kappaleellaan *Superstar* ehdolla palkinnon saajaksi kategoriassa paras miespuolisen esiintyjän R&B-esitys; palkinnon voitti Studdardin esikuvakseen mainitseman Luther Vandrossin kappale *Dance With My Father*. 

## Diskografia
### Albumit
* Soulful (2003)
* I Need an Angel (2004)
* The Return (2006)
* Love Is (2009)
* Letters from Birmingham (2012)
* Unconditional Love (2014)
* Ruben Sings Luther (2018)

## Lähteet

## Aiheesta muualla
* Ruben Studdardin kotisivut 
* Studdard MySpacessa
*
Maakunnalliset kesäseurat

**Maakunnalliset kesäseurat** ovat vanhoillislestadiolaisten järjestämiä suurempia seuroja, joihin tulee vieraita pääosin seurojen maakunnan alueelta. Maakunnallisia kesäseuroja järjestetään Reisjärven, Jämsän ja Ranuan opistoseurojen lisäksi Alajärvellä, Kolarissa, Laukaassa ja Ivalossa.

Maakunnallisissa kesäseuroissa on kävijöitä Ivalon parista sadasta Alajärven muutamaan tuhanteen ja opistoseurojen yli kymmeneen tuhanteen. Suurin kävijämäärä on Ranuan opistoseuroissa, joihin saapuu yli 20&nbsp;000 seuravierasta.

## Katso myös

* Opistoseurat
* Juhannusseurat
* Suviseurat
* Seurakalenteri

## Lähteet
### Viitteet
Károly Takács

**Károly Takács** (21. tammikuuta 1910 Budapest – 5. tammikuuta 1976) oli unkarilainen ampuja ja olympiavoittaja. Hän oli ensimmäinen olympiapistoolin kaksinkertainen olympiavoittaja.

Oikeakätisenä syntynyt Takács loukkasi oikean kätensä pahasti vuonna 1938 kranaattionnettomuudessa ja joutui aloittamaan harjoittelun vasemmalla kädellään. Seuraavana vuonna hän oli mukana Unkarin joukkueessa voittamassa pistooliammunnan MM-kultaa. Kahdet olympialaiset peruutettiin toisen maailmansodan takia, mutta Takács voitti olympiapistoolilla kultaa Lontoossa 1948 ME-tuloksella 580 ja Helsingissä 1952 tuloksella 579. Hän oli mukana vielä Melbournen 1956 kisoissa ja sijoittui kahdeksanneksi tuloksella 575. Henkilökohtaisen MM-mitalin Takács sai vuonna 1958 ammuttuaan pronssia isopistoolilla.

## Lähteet
* 
* 
* ISSF-mitalistit 

## Aiheesta muualla
*
Huimaus

**Huimaus** eli *vertigo* on yleinen vaiva, jolla voi olla monia syitä. Joka kymmenes suomalainen hakeutuu jossain elämänsä vaiheessa lääkäriin huimauksen vuoksi. Huimaus on usein kiusallinen vaiva, joka voi haitata elämää pahasti. Myönteistä huimauksessa on, että se usein helpottaa hiljalleen itsestään. Huimauksen taustalla voi olla vakava sairaus, tosin harvoin. 

Huimaus on fysiologisista seikoista aiheutuva subjektiivinen tuntemus. Huimauksella tarkoitetaan tunnetta siitä, ettei oma tasapaino suhteessa ympäristöön ole kunnossa. Paha huimaus voi johtaa tasapainon menettämiseen eli kaatumiseen.

Huimaustyyppejä erotellaan kaksi päätyyppiä: kiertävä eli kiertohuimaus ja kaatava. Kiertohuimauksessa tuntuu esimerkiksi huone pyörivän, kaatavassa koetaan, että keinutaan, kaadutaan tai pudotaan. Kiertohuimaus liittyy lähes aina sisäkorvan tasapainoelinten vikaan.

Yleisiä huimauksen syitä ovat niska-hartiaseudun lihasten kireys ja hyvänlaatuinen asentohuimaus.

Erityisesti vanhuksilla useat samanaikaiset huimausta aiheuttavat ja pahentavat tekijät ovat tavallisia.

## Huimauksen yleisiä syitä (ei yleisyysjärjestyksessä)
*Alhainen verenpaine
*Liian voimakas verenpainelääkitys
*Hyvänlaatuinen asentohuimaus
*Ménièren tauti
*Väsymys
*Korvaperäinen huimaus ilman todistettavaa etiologiaa
*Vestibulaarineuroniitti
*Jännitysniska
*Aivorungon ja pikkuaivojen verenkiertohäiriöt
*Pikkuaivoatrofia
*Vanhusten elimistön ikääntymiseen liittyvä huimaus
*Paniikkihäiriö
*Bentsodiatsepiinit, neuroleptit ja muut sedatiivisesti vaikuttavat lääkeaineet 
*Neste- ja suolatasapainon häiriöt

## Lähteet
*Lääkärin CD 1/2005, 9.6.2003 Mikael Ojala "Huimaus"
*Huimaako?, Mikael Ojala; Etukeno 2007

## Aiheesta muualla

* Huimaus (Therapia Fennica)
* Huimaus (terveyskirjasto.fi)
Vertigo

**Vertigo** voi tarkoittaa seuraavia:

* Siemenkotilot (*Vertigo*), kotilosuku
* *[[Vertigo – punainen kyynel]]*, Alfred Hitchcockin elokuva
* Vertigo Records, Philipsin levymerkki 
* Vertigo Production, suomalainen tuotantoyhtiö
* "Vertigo", Maltan vuoden 2007 Euroviisu-kappale
* Gillet Vertigo, belgialaisen autonvalmistajan Gilletin auto
* "Vertigo", U2-yhtyeen kappale
* huimaus
* Vertigo, DC Comicsin sarjakuvajulkaisu
* Kreivi Vertigo, superroisto DC Comicsin sarjakuvissa.
Aina Group

**Aina Group Oyj** on suomalainen yritys. Aiemmin se oli Hämeen Sanomat Oy:stä ja Hämeen Puhelin Oy:stä muodostetun konsernin emoyhtiö. Konsernin liiketoiminta-alueita olivat media ja ICT-tekniikka. Medialiiketoiminta muodostui Hämeen Sanomat Oy:stä ja sen tytäryhtiöistä (muun muassa *Hämeenlinnan Kaupunkiuutiset*, *Hämeenlinnan Viikkouutiset* ja Iskelmä Janne). ICT-liiketoiminta muodostui AinaCom Oy:stä, johon on yhdistetty muun muassa Hämeen Puhelin Oy ja Finnet Com Oy.

## Hämeen Sanomat
Kesäkuussa 2021 kerrottiin, että Keskisuomalainen-konserni ostaa Hämeen Sanomat -konsernin 8,3 miljoonalla eurolla. Keskisuomalaisen omistukseen siirtyivät ''Hämeen Sanomat'' ja ''Forssan Lehti''. Keskisuomalainen vuokrasi Hämeenlinnan toimitilan Aina Groupilta kuuden vuoden vuokrasopimuksella.

## AinaCom
**AinaCom Oy** oli Aina Group -konsernin ICT-palveluyritys, joka tarjosi kehittyneitä viestintäratkaisuja yrityksille. Maaliskuussa 2014 Sonera ilmoitti ostavansa AinaComin kuluttajaliiketoiminnan ja kiinteät verkot. Marraskuussa 2018 Aina Group ilmoitti myyvänsä AinaComin Telialle.

## Lähteet

## Aiheesta muualla
* Aina Group
* Pörssitiedon esitys yhtiön historiasta
Hagelstamska skolan

**Hagelstamska skolan** () on Kauniaisissa sijaitseva ruotsinkielinen 7.–9. luokkien peruskoulu. Samoissa tiloissa toimii myös Gymnasiet Grankulla samskolan lukio. Peruskoulun puolella on vajaat 50 opettajaa ja runsaat 300 oppilasta, joista vieraskielisiä on alle 3 %. Koulun oppilaista noin puolet tulee Espoosta. Koulun nimen on antanut sen monivuotinen rehtori Magnus Hagelstam. Nykyään rehtorina toimii Catharina Sunesdotter.

Koululla on pitkät perinteet. Se perustettiin vuonna 1907 nimellä **Grankulla samskola**. Syyskuussa ensimmäiset 11 oppilasta aloittivat koulunsa "punaisessa ladossa", joka nykyisin toimii nuorisotalona. Punaisesta ladosta toiminta siirtyi Villa Odenvalliin, joka on edelleen koulun käytössä. Odenvallista koulukeskus kasvoi monessa osiossa Svenska skolcentrumiksi. Koulun uusin osio on Nya Paviljongen, joka toimii myös Kauniaisten kaupungin kulttuurisalina. Koulun perusrakennuksessa sijaitsee Kauniaisten elokuvateatteri *Bio Grani*, joka toimii koulun auditoriossa.

Historiallisesti koulu on toiminut ympäristökuntien ruotsinkielisenä opinahjona. Kauempaa tulleet oppilaat asuivat oppilaskodeissa nimeltä Berga ja Granhult. Ne on purettu, ja niiden paikalla on Granhultsskolan. Tytöt asuivat omassa rakennuksessaan nimeltä "Klostret", jossa on nykyään kaupungin vuokra-asuntoja.

Koulu oli yksityinen vuoteen 1977 saakka. Silloin peruskoulun tulon yhteydessä rakennukset ja toiminta siirtyivät Kauniaisten kaupungille.

Koulu on pärjännyt hyvin kansallisissa ja kansainvälisissä vertailuissa. Koulu on menestynyt hyvin myös urheilussa. Esimerkiksi jokavuotisessa stafettkarnevalenissa, joka on suomenruotsalaisten koulujen yhteinen viestijuoksutapahtuma, Hagelstamska skolan on ollut hyvin vahva.

Joidenkin mukaan hiihtoloman väitetään saaneen alkunsa tästä koulusta. Tarinan mukaan Magnus Hagelstam käski oppilaansa hiihtämään jopa Inkooseen asti, josta tultiin junalla takaisin. Myöhemmin Hagelstam totesi, että kokonainen viikko pitäisi varata hiihtämiseen.

## Lähteet

## Aiheesta muualla
* Koulun kotisivut
Gymnasiet Grankulla samskola

**Gymnasiet Grankulla samskola** on ruotsinkielinen lukio Kauniaisissa. Koulussa on noin 300 oppilasta ja 30 opettajaa. Koulu syntyi 1977 peruskoulujärjestelmään siirtymisen myötä, mutta se jatkaa vuonna 1907 perustetun Kauniaisten ruotsinkielisen yhteiskoulun, Grankulla samskolan perinnettä. Samoissa tiloissa toimii myös 7.–9. luokkien peruskoulu Hagelstamska skolan.

## Lähteet

## Aiheesta muualla
*Koulun kotisivut
Lars Hall

**Lars Hall** (30. huhtikuuta 1927 Karlskrona – 26. huhtikuuta 1991 Täby) oli ruotsalainen nykyaikainen viisiottelija ja olympiavoittaja. Hall oli ensimmäinen urheilija, joka voitti kaksi henkilökohtaista olympiakultaa nykyaikaisessa viisiottelussa.

Vuoden 1952 kisoissa Helsingissä Hall voitti henkilökohtaisen kilpailun ja sai hopeaa joukkuekisassa. Vuoden 1956 kesäolympialaisten viisiottelu käytiin Tukholmassa hevoskaranteenin vuoksi, jolloin Hall pääsi juhlimaan toista olympiakultaansa kotikisoissaan. 

MM-tasolla Hall saavutti kuusi kultamitalia vuosina 1949–1953, näistä henkilökohtaisen kisan voitot vuosina 1950 ja 1951.

## Lähteet
*
Seurakalenteri

**Seurakalenteri** on vanhoillislestadiolaisuudessa käytetty menetelmä estää lähialueiden päällekkäisiä suuria niin sanottuja seuroja. Tätä tarvittiin 1990-luvun alkupuolella. Nykyisin 2000-luvulla suurempia seuroja järjestetään useampaan paikkaan samana viikonloppuna nimenomaan sen takia, ettei yhteen paikkaan tulisi liikaa väkeä järjestelyjen kannalta katsottuna.

Kalenterin tapahtumia ovat talviseurat, kevätseurat, kesäseurat, syysseurat, maakunnalliset kesäseurat ja suviseurat. Hyvin monet yksittäiset rauhanyhdistykset järjestävät omia isompia seurojaan. Niitä ei tähän kalenteriin ole otettu mukaan.

Selityksiä: S = Suviseurat, v = viikkoa

## Lähteet
Rovaniemi Rock Festival

**Rovaniemi Rock Festival** oli Rovaniemellä vuosina 2005 ja 2006 järjestetty rockfestivaali. Tapahtuma oli kolmipäiväinen. Tapahtuma-alue sijaitsi Rovaniemen keskustan tuntumassa Ounaspaviljongilla. 

Vuonna 2006 esiintymässä olivat mm. The 69 Eyes, Teräsbetoni, Tiktak, Uniklubi, Apulanta, Smak, Negative, Maija Vilkkumaa ja Antti Tuisku.

Vuonna 2007 Rovaniemi Rockfestivalin työryhmä 31. toukokuuta pitämässään palaverissa päätti perua Rovaniemellä 6.–8. heinäkuuta 2007 järjestettäväksi aiotun Rovaniemi Rock Festivalin. Vuonna 2008 festivaalit muutti nimekseen SimeRock festivaalit.

## Aiheesta muualla
* Tapahtuman kotisivut
Midian (albumi)

**Midian** (CDMFN 666) on Cradle of Filthin neljäs täyspitkä albumi. Levyn kappaleet ovat kokonaisuudessaan yhtyeen omaa käsialaa. Kappaleet sävellettiin yhtyeen yhteistyönä ja sanoituksista vastaa laulaja Dani Filth.

Levy on nauhoitettu loppuvuodesta 2000 ja julkaistu saman vuoden halloweeninä. Levy on Clive Barkerin romaanin *Cabal* (1988) inspiroima konseptialbumi. Sen kappale "Her Ghost in the Fog" päätyi myös elokuvan *[[Ginger Snaps]]* ja *[[Brütal Legend]]* -videopelin soundtrackeille.

## Kappaleet

# 
# 
# 
# 
# 
# 
# 
# 
# 
# 
# 

## Kokoonpano
* Dani Filth – laulu
* Paul Allender – kitara
* Gian Pyres – kitara
* Robin Graves – basso
* Martin Powell – koskettimet
* Adrian Erlandsson – rummut

### Vierailijat
* Doug Bradley – kertojaääni kappaleissa "Death Magick for Adepts", "Her Ghost in the Fog" ja "Tortured Soul Asylum"
* Sarah Jezebel Deva – taustalaulu
* Andy Nice – sello
* Mika Lindberg – taustalaulu
* Dave McEwen – taustalaulu
* Toni King – alkusanat kappaleessa "Lord Abortion"

## Erikoispainoksia

* Midian Digipack
** 1 bonusraita.
* Midian Deluxe pack
** 2 bonusraitaa.
* Midian Special Limited Leather Book-version
** Bonusraita: For Those Who Have Died (Walkyrier / Sneap)
** Bonusvideo: Her Ghost In The Fog
* Midian Vinyyli LP 
* Midian - Excerpts from Midian - 2000 
** 3 raidan promojulkaisu, ei myynnissä. 

## Triviaa

* Kappaleessa "Cthulhu Dawn" viitataan Cthulhu-hahmoon kirjailija H. P. Lovecraftin Cthulhu-mytologiasta.
* Doug Bradley, jonka kertojaääntä kuullaan levyn kappaleissa, on tunnettu Hellraiser-elokuvien Pinheadina.
* Kappaleen "Lord Abortion" alussa kuultava lause "Care for a little necrophilia? Hm?" on lainaus Terry Gilliamin elokuvasta *[[Brazil – tämän hetken tuolla puolen|Brazil]]*. Elokuvassa repliikin sanoo Kim Greist, mutta levyllä se kuullaan Tony Kingin lausumana.

## Audionäytteitä saatavilla
Cradle of Filthin virallisilla kotisivuilla 

## Arvostelut
* Soundi: 

## Lähteet

## Aiheesta muualla
* 
*
Bitter Suites to Succubi

**Bitter Suites to Succubi** (COF001CD) on Cradle of Filthin minialbumi ja järjestyksessään viides julkaisu. Levy on ensimmäinen julkaisu yhtyeen omalla Abracadaver levymerkillä. Levyn kappaleet ovat kokonaisuudessaan yhtyeen omaa käsialaa. Kappaleet sävellettiin yhtyeen yhteistyönä, ja sanoituksista vastasi laulaja Dani Filth. Albumia ei yleisesti pidetä täysimittaisena pitkäsoitto-julkaisuna, sillä kolme kappaleista on uusintaversioita ensimmäiseltä The Principle of Evil Made Flesh studioalbumilta. Lisäksi mukana on yksi cover, "No Time To Cry", joka on alun perin The Sisters of Mercy -yhtyeen kappale.

Kappaleessa "Dinner At Deviants Palace" kuultava puhe on Isä meidän -rukous soitettuna takaperin. Puhujana on kitaristi Paul Allenderin poika Kian.

Levy on nauhoitettu vuonna 2001 ja julkaistu samana vuonna.

## Kappaleet

# 
# 
# 
# 
# 
# 
# 
# 
# 
# 

+ Osassa painoksia myös CD-Rom osuus, jolla videolekkeitä.

## Kokoonpano
* Dani Filth – laulu
* Paul Allender – kitara
* Gian Pyres – kitara
* Robin Eaglestone – basso
* Martin Powell – koskettimet
* Adrian Erlandsson – rummut

### Vierailijat
* Sarah Jezebel Deva – taustalaulu
* Libertina Grimm – sello
* Kian Rulten-Allender – ääni kappaleessa "Dinner At Deviants Palace"

## Erikoispainoksia

* Bitter Suites to Succubi Promo
* Bitter Suites to Succubi Vinyyli LP 

## Audionäytteitä saatavilla
Cradle of Filthin virallisilla kotisivuilla 

## Arvostelut
* Soundi: 

## Lähteet

## Aiheesta muualla
* 
*
Sirpalesaari

**Sirpalesaari** () on saari Helsingin Merisatamassa, Ullanlinnan kaupunginosassa. Saaren erottaa mantereesta noin 60 metriä leveä salmi, jossa on 1,8 metrin syväyksinen laivaväylä. Saaren itäpuolella sijaitsee Liuskasaari.

Saaren nimenä on vanhoissa kartoissa Flijshålmen (1696), Flis Hollmen (1775), Flisholmen (1842) ja Flisholm (1900). Virallisiksi nimiksi vahvistettiin Sirpalesaari – Flisholmen vuonna 1909. Oikeampi suomenkielinen vastine olisi Liuskasaari, joka on viereisen Skifferholmen-saaren suomenkielinen nimi.

Vielä 1900-luvun alussa Sirpalesaari oli teollisuusaluetta, siellä toimi muun muassa Eero Erkon omistama konetehdas ja telakka. Samoin siellä sijaitsi Hongkongiksi kutsuttu hökkelikylä, jossa majaili paikallisia kalastajia.

Myöhemmin Suomalainen Pursiseura tarvitsi toiminnalleen uuden alueen, joten Sirpalesaari vuokrattiin sen käyttöön. Uusi seuramaja avattiin vuonna 1963. Saari on edelleen Suomalaisen Pursiseuran käytössä, mutta avoinna myös muille kävijöille. Saarelle on vesibussiyhteys Merisatamanrannasta aina toukokuusta syyskuuhun.

Saaren palveluihin kuuluu Ravintola Saari. Ravintolan ns. Sampo-kabinettiin on asennettu höyryjäänmurtaja Sammosta ennen romutusta puretut päällikön salongin paneloinnit seiniin.

Sirpalesaarella toimii myös vierassatamana. Vierasveneilijöiden käytössä ovat seuran suihku-, sauna- ja WC-tilat sekä jätehuolto. Juomavettä ja sähköä on saatavissa laitureilta.

## Lähteet

## Aiheesta muualla

* Ravintola Saari 
* Sirpalesaaren yhteysliikenne (Blue Ship Line) 
* Suomalainen Pursiseura
Patricia McCormick

**Patricia Joan ”Pat” McCormick** (12. toukokuuta 1930 Seal Beach – 7. maaliskuuta 2023) oli yhdysvaltalainen uimahyppääjä ja nelinkertainen olympiavoittaja.

McCormick oli ensimmäinen urheilija, joka kykeni voittamaan kultaa sekä 3 metrin ponnahduslaudalla että 10 metrin kerroshypyissä kaksissa olympialaisissa peräkkäin. Myöhemmin samaan on pystynyt vain Greg Louganis. McCormick otti voittonsa Helsingin kisoissa 1952 ja Melbournessa 1956. 

Melbournen kullat tulivat vain viisi kuukautta McCormickin poikalapsen syntymän jälkeen. Hän jatkoi harjoittelua raskautensa ajan ja ui 800 metriä päivässä vielä kaksi päivää ennen synnytystä. Vuoden 1956 olympiakisojen ponnahduslautakilpailussa hän sai yhteensä 142,36 pistettä, hopeamitalisti Jeanne Stunyonin tuloksen oltua 125,89. Tämä on edelleen kaikkien aikojen suurin ero olympialaisten uimahypyissä.

Pat McCormickin aviomies Glenn McCormick oli Yhdysvaltojen mestari kerroshypyissä 1950–1951. Heidän tyttärensä Kelly McCormick voitti ponnahduslaudalla hopeaa vuoden 1984 olympialaisissa ja pronssia 1988 kisoissa.

## Lähteet

## Aiheesta muualla
*
Hans Pfitzner

**Hans Erich Pfitzner** (5. toukokuuta 1869 Moskova – 22. toukokuuta 1949 Salzburg) oli saksalainen säveltäjä, kapellimestari, pianisti ja musiikinopettaja. Pfitzner syntyi Moskovassa vuonna 1869. Vuonna 1872 hän muutti perheineen Frankfurt am Mainiin. Pfitzner opiskeli vuosina 1886–1890 paikallisessa Hoch'sches Konservatoriumissa. Myöhempinä vuosinaan Pfitzner asettui Salzburgiin, jossa hän kuoli vuonna 1949. Pfitznerin tuotantoon kuuluu muun muassa liedejä ja oopperoita, kuten hänen pääteoksenaan pidetty *[[Palestrina (ooppera)|Palestrina]]*, joka perustuu Giovanni Pierluigi da Palestrinan elämään.

Pfitzneria on pidetty ”viimeisenä romantikkona” hänen saksalaisessa musiikillisessa traditiossa pitäytymisensä vuoksi. Hän oli lisäksi konservatiivinen, ja 1900-luvun alussa kehittynyttä modernismia vastaan hän taisteli suorastaan epätoivoisen kiihkeästi. Säveltäjinä Pfitznerin esikuvia olivat ennen muita Robert Schumann ja Richard Wagner, eikä hän pyrkinyt värikkyyteen ja suuriin tehoihin, toisin kuin maanmiehensä ja ikätoverinsa Richard Strauss. Paljolti tämän vuoksi Pfitzner on pysynyt melko tuntemattomana säveltäjänä saksankielisten maiden ulkopuolella.

Häntä on pidetty natsien myötäilijänä, joka näki natsi-Saksassa mahdollisuuden kansakunnan uudistumiseen. Pfitzner vastusti jazz-musiikkia ja Arnold Schönbergin edustamaa modernismia erityisesti esseessään *Die neue Ästhetik der musikalischen Impotenz* (Musiikillisen kyvyttömyyden uusi estetiikka) vuodelta 1920.

## Lähteet
* Artikkelisarja: Romantiikan orkesterimusiikki saksalaisella alueella. Muita saksalaisen kielialueen säveltäjiä
### Viitteet
Jury Chechi

**Jury Dimitri Chechi** (s. 11. lokakuuta 1969 Prato) on italialainen entinen telinevoimistelija, jonka erikoisalaa olivat renkaat. Chechi sai nimensä kosmonautti Juri Gagarinin mukaan.

Chechin ensimmäiset kilpailut olivat Toscanan alueelliset kilpailut vuonna 1977. Vuonna 1984 hän pääsi kansalliseen juniorivalmennusryhmään.
Vuosina 1994, 1995, 1996 ja 1997 hän voitti renkailla MM-kultaa, vuosina 1990, 1992, 1994 ja 1996 EM-kultaa ja  Atlantan olympialaisissa olympiakultaa. Hän teki paluun vielä 35 vuoden iässä Ateenan olympialaisiin, missä hän saavutti pronssia.

## Aiheesta muualla
*Jury Chechi – Sports Reference LLC.  
*Virallinen kotisivu
Daniel Tynell

**Daniel Tynell** (s. 6. tammikuuta 1976) on ruotsalainen maastohiihtäjä. Tynell on erikoistunut ylipitkiin matkoihin ja on 90 kilometrin mittaisen Vaasahiihdon kolminkertainen voittaja vuosilta 2002, 2006 ja 2009. Oberammergaun 50 kilometrin kilpailun hän voitti vuosina 2007 ja 2008 ja sijoittui neljänneksi vuonna 2006. Otepäässä hän sijoittui kolmanneksi 63 kilometrin kilpailun vuonna 2007. 54 kilometrin Birkebeinerrennetissä hän sijoittui toiseksi vuonna 2006. Hiihdon maailmancupissa Tynellillä on yksi voitto, kun vuoden 2006 Vaasahiihto kuului maailmancupiin. Lisäksi hän sijoittui neljänneksitoista maailmancupiin kaudella 2003–2004 kuuluneessa Marcialongassa (70 km). Ruotsin mestaruuskilpailussa Tynell on parhaimmillaan ollut viides 15 kilometrillä vuonna 2006.

## Lähteet

## Aiheesta muualla
*
Lis Hartel

**Lis Hartel** (14. maaliskuuta 1921 Kööpenhamina – 12. helmikuuta 2009) oli tanskalainen kouluratsastaja ja olympiamitalisti. 

Vuonna 1944 Hartel, silloin 23-vuotias raskaana oleva äiti, sairastui polioon, joka halvaannutti hänet. Asteittain hän sai kuntoutettua itsensä, mutta jäi halvaantuneeksi polvien alapuolelta. 

Lis Hartel kertoi haastattelussa että oli onnekas sattuma että hänen lapsensa syntyi kesken kuntoutusta: hänellä oli moninkertainen motiivi opetella uudelleen ensin ryömimään, sitten konttaamaan ja lopulta kävelemään samaan tahtiin lapsensa kanssa.

Vuonna 1952 hän voitti Helsingin olympialaisissa hopeaa kouluratsastuksessa huolimatta siitä, että hänet täytyi auttaa hevosen selkään ja sieltä pois. Hartel uusi hopeatilansa vuoden 1956 kisoissa. Vuonna 1954 Hartel voitti kouluratsastuksen epävirallisen maailmanmestaruuden.

Hartel kuoli 87-vuotiaana vuonna 2009.

## Lähteet

## Aiheesta muualla
*
Katerma

**Katerma** on kylä Kainuussa Kuhmon kaupungissa. Kylä sijaitsee Kuhmon länsilaidalla, Sotkamon rajalla, noin 30 kilometrin päässä kaupungin keskustasta. Katermaksi kutsutaan melko laajaa aluetta, mutta kylän ytimenä voidaan pitää vuonna 1992 lakkautetun Katerman koulun koulupiiriä. Vuonna 1935 valmistunut Katerman koulu sijaitsee Kuhmon suurimman järven, Ontojärven, läntisimmän osan, noin 5 kilometriä pitkän Heinälahden pohjoisrannalla.

Oulujärven vesistön valuma-alueeseen kuuluvat Kuhmon alueet laskevat vetensä Katerman halkaisevan Ontojoen kautta. Jokeen rakennettiin 1950-luvulla Katerman voimalaitos, joka on edelleen toiminnassa. Katerman kylä oli elävimmillään juuri voimalaitoksen rakentamisen aikoihin, jolloin alueella oli mm. oma kyläkauppa ja ensiapuasema. Kylässä on paljon jäljellä merkkejä tuolta ajalta. Voimalaitoksen lisäksi kylän nähtävyyksiin kuuluvat Tervasalmeen vuonna 1935 valmistunut teräsbetoninen museosilta sekä Jauhovaaran luontopolku. Tervasalmessa on myös kolmesta kivipaasista merkintöineen koostuva kaukopartio-osasto Marttiinan muistomerkki.

Kylällä toimii kyläyhdistys Katerma-Seura ry. Seuran toimintaan kuuluvat esimerkiksi matkat eri kohteisiin. Kylällä toimii myös metsästysseura Tervasalmen Hirvimiehet. Vierailijoille kylällä on tarjottavana mm. majoituspalveluja, luonnon herkkuja ja luontoon liittyviä harrastuksia.

## Lähteet
Aurora toolset

**Aurora toolset** tai **Aurora toolkit** on BioWaren Neverwinter Nights-pelille kehittämä editori. Editorilla jolla voi tehdä omia kenttiä, kampanjoita ja modeja . Editori on mukana pelin asennuslevyllä. Aurora toolset ei nimensä mukaisesti ole pelkästään kenttäeditori, vaan useiden työkalujen kokoelma. Kenttäeditorin lisäksi työkaluihin kuuluvat skriptieditori, keskustelueditori ja objektieditori. 

Aurora toolset-editoriin voi myös tuoda muilla työkaluilla tuotettua materiaalia, esimerkiksi 3D-mallinnusohjelmilla tehtyjä objekteja tai uutta musiikkia.
Lovecraft and Witch Hearts

**Lovecraft and Witch Hearts** (CDMFN 285) on Cradle of Filthin kuudentena albumina pidetty levy. Tosiasiallisesti levy on lähinnä "Best of" -tyylinen kahden levyn pituinen kokoelma. Levy koostuu yhtyeen omista kappaleista, lainakappaleista, sekä remixeistä.

Tässä mainitut kappaleet eivät ole kokonaisuudessaan yhtyeen omaa käsialaa:

* "Beneath The Howling Stars", Remix, Mike Exeter 
* "Cruelty Brought Thee Orchids", Remix, Mike Exeter
* "Funeral In Carpathia (Be quick or be dead version)", Remix, Mark Harwood
* "Thirteen Autumns And A Widow (Red october mix)", Remix, Doug Cook
* "Amor E Morte (Lycanthropy mix)", Remix, Doug Cook
* "Of Dark Blood And Fucking (Stripped to the bone mix)", Remix, Doug Cook
* "For Those Who Died", cover, alun perin Sabbatin julkaisema kappale.
* "Sodomy And Lust", cover, alun perin Sodomin julkaisema kappale.
* "Dawn Of Eternity", cover, alun perin Massacren julkaisema kappale.
* "Hell Awaits", cover, alun perin Slayerin julkaisema kappale.
* "Hallowed Be Thy Name", cover, alun perin Iron Maidenin julkaisema kappale.

Levyn materiaali on nauhoitettu vuosien 1996 ja 2002 välillä, ja levy on julkaistu vuonna 2002.

## Kappaleet
### CD 1
#
#
#
#
#
#
#
#
#
#
#

### CD 2
#
#
#
#
#
#
#
#
#
#
#
#
#

## Kokoonpano
* Dani Filth – laulu
* Robin Eaglestone – basso
* Gian Pyres – kitara
* Adrian Erlandsson – rummut
* Paul Allender – kitara
* Martin Powell – koskettimet
* Nicholas Barker – rummut
* Stuart Anstis – kitara
* Damien Gregori – koskettimet
* Les Smith – koskettimet
* Was Sarginson – rummut

### Vierailijat
* Sarah Jezebel Deva – laulu
* Martin Walkyier (Sabbat, Skyclad) – laulu

## Lähteet

## Aiheesta muualla
* Cradle of Filth: Discography 
* 
*
ZIS-110

**ZIS-110** on neuvostoliittolaisen Zavod imeni Lihatšova -autotehtaan vuosina 1945–1959 valmistama limusiini, käytännössä kopio yhdysvaltalaisesta vuoden 1938 Packard 180:sta. Autoa valmistettiin seitsemänpaikkaisena ja neliovisena limusiinina (ZIS-110(15) ), viisiovisena ambulanssina (ZIS-110A), neliovisena avomallina (ZIS-110B(15)). Ajoneuvoa valmistettiin myös panssaroituna, seitsemisen tonnia painavana ZIS-115 -mallina Neuvostoliiton ylimmän johdon käyttöön.

ZIS-110 tuotanto ajatuksena sai alkunsa 1943, kun neuvostoliittolainen kauppavaltuuskunta oli vierailulla Yhdysvalloissa Packardin tehtailla hankkiakseen lentokonemoottoreita. Autoon liittyen laivattiin Neuvostoliittoon Packardin vanhoja tuotantokoneita ja ensimmäiset ZIS-100:t valmistettiin 1945. Sarjavalmistukseen päästiin 1946 ja auto oli sarjavalmistuksessa 1946–1959.

Autossa on suora kahdeksansylinterinen iskutilavuudeltaan 6,1 litran vetoinen ja teholtaan 137-hevosvoimainen moottori. ZIS-110:n huippunopeus on 140&nbsp;km/h ja massa 2&nbsp;720&nbsp;kg. Sen valmistusmäärä oli noin 2&nbsp;080 kappaletta. 

Josif Stalinin vuoden 1949 ZIS-110 on nykyään suomalaisomistuksessa.

### Paasikiven ja Kekkosen ZIS-110:t
Nikita Hruštšov lahjoitti valtiovierailun yhteydessä syyskuussa 1953 silloiselle pääministeri Urho Kekkoselle ZIS-110:n, samanlainen auto lahjoitettiin myös presidentti Paasikivelle joulukuussa 1955. Paasikiven auto on nykyään näytteillä Vehoniemen automuseossa. Kekkoselle lahjoitettu ZIS-110 on Mobilia-museossa.

Suomeen lahjoitetut ZIS:t olivat vuoden 1948 valmistetta, mutta peruskorjattuja. Kesällä 1962 valtioneuvosto luovutti ZIS:t pääesikunnan kuljetusosastolle, mistä ne tulivat kenraalien käyttöön. Paasikiven auto sai puolustusvoimien rekisteritunnuksen SA-37 ja Kekkosen auto tunnuksen SA-36. Autojen käyttö pääesikunnan palveluksessa päättyi 1964. Mobiliassa oleva SA-36 -rekisterinumeron saanut ZIS-110 päätyi Sotamuseolle ja Vehoniemen automuseossa oleva SA-37 -rekisterinumeron saanut päätyi Kuljetusvälinevarikon huutokaupassa  vuonna 1964 yksityishenkilölle.

## Lähteet

## Aiheesta muualla

*Kuvia ZIS-110-autoista
ZIL-111

**ZIL-111** on Zavod imeni Lihatšovan vuosina 1958–1963 valmistama seitsemänpaikkainen, neliovinen limusiini. Autoa valmistettiin myös ilmastoituna (ZIL-111A) ja avokorisena (ZIL-111V, 1960–1962). Sen suunnittelussa oli saatu selvästi vaikutteita aikansa yhdysvaltalaisista autoista. Siinä on 5&nbsp;996-kuutiosenttinen, 200 hevosvoiman V8-moottori ja kaksivaihteinen automaattivaihteisto.

ZIL-111:stä valmistettiin 1963–1967 uudella korilla varustettua ZIL-111G -mallia.
ZIL-114

**ZIL-114** on Zavod imeni Lihatšovan 1967-1985 valmistama seitsemänpaikkainen, neliovinen limusiini. Sen muotoilu oli päivitys vanhemmista malleista ja siitä tuli edeltäjäänsä kulmikkaampi. Autoissa on nahkaverhoilu, sähköikkunat ja -peilit sekä keskuslukitus. ZIL-114:ssä on 6&nbsp;959 kuution V8-moottori, jonka teho on noin 300&nbsp;hv (221&nbsp;kW) ja kaksivaihteinen automaattivaihteisto. 

ZIL-114:stä alustalle rakennettiin myös ZIL-119 -pikkubussia. 

## Lähteet
Mall Tycoon

**Mall Tycoon** on Holisticin kehittämä, Take Two:n vuonna 2002 julkaisema tietokonepeli, jossa tavoitteena on rakentaa tuottava kauppakeskus. 

## Pelin kulku

Alussa pelaajalle annetaan vain asfaltilla päällystetty tontti, josta pitäisi tulla 3-kerroksinen ostoskeskus. Ostoskeskuksen pitäisi täyttää kansalaisten perustarpeet kuten ruoka, vaatteet, meikit ynnä muut sellaiset. Kaupoista pitää myös löytyä erikoisempia pisteitä kuten rasvaimu, hammaslääkäri, leipomo ja huonekaluliike. Ostoskeskuksessa käy eri ikäisiä ihmisiä, joten kaikki tuotteet eivät välttämättä kiinnosta kaikkia.

Pelaajan pitää palkata siivoojia, vartijoita ja muuta henkilökuntaa, jotta ostoskeskus pysyisi järjestyksessä. Kauppakeskus ei tietenkään synny tyhjästä vaan pelaajan täytyy muurata seinää, asettaa portaikkoja, palkata henkilökuntaa ja asettaa puodit itse. Kauppakeskustaan voi koristella ostamalla sinne kukkapenkkejä, suihkulähteitä, patsaita, penkkejä ynnä muita. Tuotteetkaan eivät ilmesty tyhjästä vaan ne pitää tilata ja ne syövät budjettia.

Ostoskeskus voi myös houkutella nuorisoa joka yleensä johtaa ilkivaltaan. Ostoskeskuksesta voi myös tulla avaruusolioiden ykköskohde. Peli tarjoaa yli 60 erilaista esinettä ja 15 liikeideaa.

## Järjestelmävaatimukset

* 100% yhteensopiva tietokone - Windows® 98/ME/2000/XP  
* Pentium® II 300MHz  
* 64 MB RAM  
* 8x CD-ROM-asema
* 300 megatavua kovalevytilaa
* 16MB näytönohjain DirectX 8.0 tuella
* DirectSound yhteensopiva äänikortti
* Microsoft® yhteensopiva hiiri ja näppäimistö
Enrico Fabris

**Enrico Fabris** (s. 5. lokakuuta 1981 Asiago, Italia) on italialainen pikaluistelija. 

Tammikuussa 2005 Fabris voitti talviuniversiadeissa 1&nbsp;500 ja 5&nbsp;000 metrin kilpailut ja oli kolmas 1&nbsp;000 metrillä. Matkakohtaisissa MM-kilpailuissa hän saavutti hopeaa joukkuetakaa-ajossa.

Kansainvälisen läpimurtonsa Fabris teki vuonna 2006, jolloin hän voitti kolme maailmancupin osakilpailua, Euroopan mestaruuden, yleisluistelun MM-hopeaa sekä Torinon olympialaisissa kultaa 1&nbsp;500 metrillä ja joukkuetakaa-ajossa (yhdessä Matteo Anesin, Stefano Donagrandin ja Ippolito Sanfratellon kanssa) sekä pronssia 5&nbsp;000 metrillä. Hän on kautta aikain ensimmäinen italialainen pikaluistelun olympiamitalisti. Vuonna 2007 hän saavutti yleisluistelun EM- ja MM-hopeaa sekä matkakohtaisissa MM-kilpailuissa hopeaa 5&nbsp;000&nbsp;metrillä. 

Marraskuussa 2007 Fabris luisteli Salt Lake Cityssä 5&nbsp;000 metrin maailmanennätyksen 6.07,40. Tammikuussa 2008 hän sai EM-pronssia. 2008 matkakohtaisissa MM-kisoissa Naganossa hän saavutti hopeaa 5&nbsp;000 ja 10&nbsp;000 metrillä sekä joukkuetakaa-ajossa. Vuonna 2009 hän sai yleisluistelun MM-pronssia ja 2010 EM-hopeaa.

## Henkilökohtaiset ennätykset
* 500 m: 35,99 (Calgary, 18. maaliskuuta 2006)
* 1 000 m: 1.09,16 (Salt Lake City, 11. marraskuuta 2007)
* 1 500 m: 1.43,48 (Salt Lake City, 11. joulukuuta 2009)
* 3 000 m: 3.40,23 (Calgary, 5. marraskuuta 2005)
* 5 000 m: 6.06,06 (Salt Lake City, 12. joulukuuta 2009)
* 10 000 m: 13.10,60 (Calgary, 18. maaliskuuta 2006)

## Lähteet
* Fabrisin tilastoja 
* Ennätykset www.sskating.com-sivustolla 

### Viitteet
George Orton

**George Orton** (10. tammikuuta 1873 Strathroy, Ontario, Kanada – 26. heinäkuuta 1958 Meredith, New Hampshire, Yhdysvallat) oli kanadalainen juoksija ja ensimmäinen kanadalainen olympiavoittaja.

1800-luvun loppupuolella Orton opiskeli ensin Toronton yliopistossa ja vaihtoi myöhemmin Pennsylvanian yliopistoon vuonna 1893, jolloin hän oli jo Pohjois-Amerikan parhaita juoksijoita.  Hän voitti useita juoksukilpailuja maililla, kahdella maililla ja estejuoksussa. Hänen kerrotaan voittaneen urallaan 121 juoksukilpailua. Hänen mailin ennätyksensä 4.21,8 säilyi Kanadan ennätyksenä 30 vuoden ajan.

Vuonna 1896 Orton valmistui tohtoriksi, mutta jatkoi juoksu-uraansa. 1900 Pariisin olympialaisissa hän edusti oman yliopistonsa joukkuetta ja osallistui sekä 2&nbsp;500 että 4&nbsp;000 metrin estejuoksuun ja 400 metrin aitajuoksuun. Hän voitti kultaa 2&nbsp;500 metrin esteissä, oli aitajuoksussa pronssilla ja 4&nbsp;000 metrin esteissä viides.

Myöhemmin Orton toimi valmentajana Pennissä ja kirjoitti kirjoja yleisurheilun historiasta. Hän kuoli 85 vuoden iässä.

## Lähteet
Majuri maantieltä

**Majuri maantieltä** on Ossi Elstelän ohjaama rillumarei-tyyppinen farssielokuva vuodelta 1954. Väärinkäsityksiin perustuvista kommelluksista kertovan elokuvan tekee historiallisesti mielenkiintoiseksi se, että Puolustusvoimien ylin johto suuttui elokuvasta ja kieltäytyi myöhemmin kaikesta yhteistyöstä elokuvan tuottaneen Suomen Filmiteollisuuden kanssa sen kuvatessa *[[Tuntematon sotilas (vuoden 1955 elokuva)|Tuntematon sotilas]]* -elokuvaa. Varsin lyhyessä elokuvassa on muutamia iltamanumeroita.

## Tarina
Masa Pikkarainen (Masa Niemi) on sympaattinen pieni kulkuri, joka ajautuu varuskuntaan ja saa sattumalta ylleen majurin univormun. Upseerit olettavat hänen olevan tarkastava upseeri, jonka saapumisesta varuskuntaan he ovat kuulleet huhuja. Pikkaraisella on mukanaan romanimies, jonka uskotaan olevan hänen adjutanttinsa. Heimonsa tavoille uskollisena tämä suunnistaa hevostalleille Niemen lähtiessä kohti erinäisiä kommelluksia ympäri varuskuntaa. Niemi käy muun muassa saunassa, jossa joutuu pienen kokonsa vuoksi varusmiesten pilkan kohteeksi, mutta nämä kauhistuvat, kun näkevät hänen pukeutuvan majurin univormuun.

Romanimiestä esittävä Armas Jokio poikkeaa markkinoille kauppaamaan armeijan hevosta, jonka onnistuu useammalla peräkkäisellä kaupalla ostamaan takaisin ja saamaan vieläpä yhden hevosen lisää. Elokuva etenee Reino Helismaan käsikirjoituksen pohjalta kömpelösti kohtauksesta toiseen, kunnes loppuhuipentumana nähdään Masa Niemen kaksoisrooli omana kaksoisveljenään, joka todellakin on varuskuntaan tarkastukselle saapunut upseeri. Tässä vaiheessa kulkuri on paljastunut, mutta veljekset kohtaavat lämpimissä merkeissä. 

Kulkuriveli lähtee varuskunnasta jatkamaan huoletonta elämäänsä. Romanimiehen palatessa markkinoilta hevosineen ei kulkuriveljensä näköinen upseeri luonnollisesti tunne romanimiestä. Romanimies, joka on tällä välin saanut vaimonsa mukaan, ei voi ymmärtää kulkuriksi edelleen luulemansa upseerin tylyä käytöstä vaan poistuu varuskunnasta tuhahdellen palautettuaan armeijalle kuuluvan hevosen.

## Näyttelijät

;Kreditoimattomat näyttelijät

## Vaikutukset
Puolustusvoimien ylin johto suuttui elokuvasta. Puolustusvoimat kieltäytyi myöhemmin kaikesta yhteistyöstä Suomen Filmiteollisuuden kanssa sen kuvatessa *Tuntematonta sotilasta*. Erityisesti Puolustusvoimain komentaja jalkaväenkenraali Kaarlo Heiskanen oli syvästi loukkaantunut suomalaisten upseerien karikatyyrisestä kuvaamisesta jäykkää kuria noudattavina tomppeleina sekä Puolustusvoimien saattamisesta naurunalaiseksi. Kerrotaan Heiskasen todenneen puolustusvoimilta "Tuntemattomaan" apua pyytäneelle filmiväelle: "Koska teitte sellaisen elokuvan kuin 'Majuri maantieltä', ette saa remmin pätkääkään!" Väinö Linnan elämäkerran kirjoittaja Yrjö Varpio pitää kuitenkin todennäköisempänä perusteena päätökseen ulkopoliittisia syitä.

Suomen Filmiteollisuus oli jo lisännyt alkuteksteihin viestin: 

## Lähteet

## Aiheesta muualla
*
Beefeater

**Beefeater** tarkoittaa seuraavia asioita:

* Beefeater, englantilainen gini
* beefeater, Lontoon Towerin vartija
* Beefeater, ravintolaketju
* Beefeater, yhdysvaltalainen punk-yhtye.
Tuoppajärvi

**Tuoppajärvi** () on Karjalan tasavallan kolmanneksi suurin järvi Laatokan ja Äänisen jälkeen. Koko Venäjän mittakaavassa se on 11. suurin järvi. Tuoppajärvi sijaitsee Karjalan tasavallan pohjoisosassa Koutajoen vesistössä, ja kuuluu Louhen piiriin. Venäläiskartoissa järvi on vuodesta 1966 lähtien esitetty usein osana tuolloin rakennettua vesivoimalaa palvelevaa **Koutajoen tekojärveä** ().

Tuoppajärven vesipinta-ala on 986&nbsp;km², kokonaispinta-ala 144 saaren kanssa 1&nbsp;050 km2. Vesistön pinta-ala on 3&nbsp;530&nbsp;km2. Järven keskisyvyys on 15,2 metriä ja syvin kohta on 56 metriä. Järven vesitilavuus on 14,9&nbsp;km3. Järven pituus luode-kaakkosuunnassa on noin 75 kilometriä ja leveys noin 40 kilometriä. Vedenpinnan taso on noin 109–110 metriä merenpinnan yläpuolella. Vesi on kirkasta, sillä järven näkösyvyys on 6–8 metriä. Järven pintaveden lämpötila kohoaa heinäkuussa 15–18&nbsp;°C:een. Järvi on jäässä marraskuusta toukokuulle. 

Tuoppajärvi laskee Sohjananjokea myöten luoteeseen, Pääjärveen. Järvessä on 144 saarta, joista suurin on länsiosan Pyhäsaari (myös Eläjiensaari). Pyhäsaaressa sijaitsi aikoinaan vanhauskoisten luostari, joka hävitettiin 1800-luvulla. Lisäksi järven länsirannalla on sijainnut Skiitan nunnaluostari. Järven rannoilla oli aikoinaan monia suuria kyliä, mutta monet niistä ovat nykyisin autioina. Vienan Karjalasta kansanrunoja kerännyt Elias Lönnrot kävi runonkeruumatkoillaan myös Tuoppajärven Pyhäsaaressa. 
Suurin asutuskeskus on järven pohjoisrannikolla sijaitseva Kiestinki.

Tuoppajärvi on hyvin kalaisa. Siitä pyydetään mm. siikaa, muikkua, harjusta ja kuoretta.  Vesistöalueella harjoitetaan vesimatkailua, mm. koskimelontaa.

## Lähteet

## Aiheesta muualla
*Tuoppajärvi - kaunehista kaunehin järvi  (karjalan kielellä) (karelia-sever.ru)
*Топозеро. Парусные походы. Описание Järvitietoa vesimatkailusivustolla. www.vodyanoy.net 
*Valtiollisen vesistötietokannan tietoja  (textual.ru)
*